钦定古今图书集成/明伦汇编/官常典/第752卷 > 王世国
## 钦定古今图书集成/明伦汇编/官常典/第752卷 > 王世国

按《延安府志》：“世国，字御寰，榆林人。父继任保定总兵。
世国幼历行阵，有战绩，累迁至宣府柳沟总兵，加太
子少保。归里未及旬，贼四面攻围，世国破家财，日椎
牛飨士，士皆固守。后城陷，为贼所执，不屈死。”

抗直不合于时军政，落职，因家焉。闯贼直趋潼关，陷
西安府，遣伪将李过、刘芳亮北略榆林，城中汹汹。时
昌龄在旅舍，或告之趣亡，昌龄曰：‘我叨列大臣，莫非
国土，去将焉之。果此城不守，当与之存亡耳’。”未几，李
过等至绥德，遣贼将黄色俊来说降。于是榆林道副
使都任督饷户部王《家录》、中协副总兵孙惠显，与各
营诸将集议效死守，共推昌龄宿将知兵，署领镇事。
昌龄乃沥血誓师，分汛以守，复出锐众以战，颇多斩
获，贼甚恨之，督攻愈急。城陷，士女皆登屋巷战，刀楯
之声不绝。至诸将之在围者，或被伤，或自尽，或为贼
缚，无一人降者。昌龄槛送西安，骂贼不屈，磔于市。